recursal/SuperWikiNEXT-32B huggingface dataset:
**கிளிசரிக் அமிலம்** *(Glyceric acid)* என்பது C3H6O4 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். கிளிசராலை ஆக்சிசனேற்றம் செய்து கார்பாக்சில் குழுவைக் கொண்டிருக்கும் இந்த ஒற்றைச் சர்க்கரை வகை சர்க்கரை அமிலத்தைத் தயாரிக்கிறார்கள்.

CH2OH-CHOH-CH2OH+[O]→CH2OH-CHOH-COOH+H2O 

கிளிசரிக் அமிலத்தைக் கொண்டு தயாரிக்கப்படும் உப்புகளும் எசுத்தர்களும் கிளிசரேட்டுகள் எனப்படுகின்றன.

உயிர் வேதியியல்
---------------

2-பாசுப்போகிளிசரிக் அமிலம், 3-பாசுப்போகிளிசரிக் அமிலம், 1,3-பிசுபாசுப்போகிளிசரிக் அமிலம் உள்ளிட்ட பாசுப்பேட்டு உயிர்வேதியியல் இடைநிலைச் சேர்மங்கள் கிளைக்கலாற் பகுப்பு வினையில் தோன்றும் முக்கிய வேதிப் பொருட்களாகும். 

செரீன் போன்ற அமினோ அமிலங்களைத் தொகுக்கும் வினையில் 3-பாசுப்போ கிளிசரிக் அமிலம் ஒரு முக்கியமான மூலக்கூறாகத் திகழ்கிறது. சிசுடீன், கிளைசீன் போன்ற அமினோ அமிலங்கள் தயாரிப்பில் செரீன் பயன்படுத்தப்படுகிறது.

மேற்கோள்கள்
-----------

1. ↑  *Merck Index*, 11th Edition, **4378**.
2. ↑  Reece, Jane B. (2009). *Biology* (8th ). San Francisco, CA: Pearson. பக். 168–169. பன்னாட்டுத் தரப்புத்தக எண்:978-0-8053-6844-4.
**சர் எட்வர்டு நியூட்டன்** *(Edward Newton)* ஒரு பிரித்தானிய காலனித்துவ நிர்வாகி மற்றும் பறவையியலாளர் ஆவார். 1832 ஆம் ஆண்டு நவம்பர் மாதம் 10 ஆம் நாள் இவர் பிறந்தார். பிரித்தானியாவில் வழங்கப்படும் செயிண்ட் மைக்கேல், செயிண்ட் சியார்ச்சு கௌரவத்தை பெற்றவர் என்ற சிறப்பும் இவருக்கு உண்டு.

எம்.பி. வில்லியம் நியூட்டனின் ஆறாவது மற்றும் இளைய மகனாக சபோல்கின் மாகாணத்தின் எல்வெடன் இல்லத்தில் பிறந்தார். இவர் பறவையியலாளர் ஆல்பிரட் நியூட்டனின் சகோதரராவார். 1857 ஆம் ஆண்டு கேம்பிரிட்சு, மாக்டலீன் கல்லூரியில் பட்டம் பெற்றார். பிரித்தானிய பறவையியல் வல்லுநர்கள் சங்கத்தின் இருபது நிறுவன உறுப்பினர்களில் ஒருவராகவும் இருந்தார்.

நியூட்டன் 1859 முதல் 1877 வரை மொரீசியசின் காலனித்துவ செயலாளராக இருந்தார். அங்கிருந்து இவர் ஏற்கனவே அழிந்துவிட்ட பறவையினங்களைச் சேர்ந்த டோடோ மற்றும் ரோட்ரிக்சு சாலிட்டர் ஆகிய பறவைகளின் பல மாதிரிகளை தனது சகோதரருக்கு அனுப்பினார்.

1878 ஆம் ஆண்டில், நியூட்டன் பூர்வீக நில பறவைகளை எங்கும் துன்புறுத்தலிலிருந்து பாதுகாப்பதற்கு குறிப்பாக வடிவமைக்கப்பட்ட சட்டங்களை இயற்றும் நடவடிக்கையை முன்னெடுத்தார். 

எட்வர்ட் 1877 ஆம் ஆண்டு முதல் 1883 ஆம் ஆன்டு வரை காலனித்துவ செயலாளராகவும், சமைக்காவின் லெப்டினன்ட்-ஆளுநராகவும் இருந்தார் நியூட்டன் 1869 ஆம் ஆண்டில் கெரின் மகள் மேரி லூயிசா கிரான்சுடவுனை மணந்தார். அடுத்த ஆண்டிலேயே அவர் இறந்தார்.

மலகாசி கெசுட்ரல் பால்கோ நியூட்டோனி பறவை இனங்களுக்காக இவர் நினைவு கூரப்படுகிறார். 

கெக்கோ இனத்தைச் சேர்ந்த உயிரினத்திற்கு பெல்சுமா எட்வர்டு நுவ்டோனி என்ற பெயர் இவரது நினைவாக பெயரிடப்பட்டது.

1897 ஆம் ஆண்டு ஏப்ரல் மாதம் 25 அன்று எட்வர்டு காலமானார்.

மேற்கோள்கள்
-----------

1. 1 2 3 4  Anonymous (1908). "Original members: Sir Edward Newton". *Ibis*. 9th Series 2 **Jubilee Supplement**: 117–120. doi:10.1111/j.1474-919X.1909.tb05250.x. .
2. ↑  Wollaston AFR (1921). *Life of Alfred Newton: late Professor of Comparative Anatomy, Cambridge University 1866-1907*. London: Murray. பக். 2. .
3. ↑  Beolens, Bo; Watkins, Michael; Grayson, Michael (2011). *The Eponym Dictionary of Reptiles*. Baltimore: Johns Hopkins University Press. xiii + 296 pp. ISBN 978-1-4214-0135-5. ("Edward Newton", p. 80).
**கிளிநொச்சி இந்துக் கல்லூரி** (*Kilinochchi Hindu College*) இலங்கையின் வட மாகாணத்தில் கிளிநொச்சியில் செயந்தி நகரில் உள்ள ஒரு தமிழ் கல்லூரி ஆகும். இது கிளிநொச்சி நகரில் இருந்து கிட்டதட்ட 5 கிலோ மீட்டர் தொலைவில் உள்ளது. இந்த கல்லூரி 60 ஆண்டுகள் பழமைவாய்ந்தது.

வரலாறு
------

இந்த கல்லூரி 1952ஆம் ஆண்டு செப்டம்பர் 28ஆம் நாள் அரம்பிக்கப்பட்டது. இந்த பாடசாலைக்கான காணியை வே. கந்தையா என்பவர் அன்பளிப்பாக வழங்கினார். பின்னர் கமம் பாடசாலைக் காணியாக குலசிங்கம் என்பவரால் பதிவுசெய்யப்பட்டது. அதனைத் தொடர்ந்து கலாநிதி கணபதிப்பிள்ளை அவர்களின் தலைமையில் "இந்து ஆரம்ப வித்தியாலம்" என பெயர் வழங்கப்பட்டது. பாடசாலையின் முதல் ஆசிரியராகவும், அதிபராகவும் கா. நாகலிங்கம் அவர்கள் பொறுப்பேற்றார். அதன்பின்னர் 1962ம் ஆண்டு அரசாங்க உதவியின் கீழ் இயங்கும் பாடசாலையாக "இந்து மகாவித்தியாலயம்" என மாற்றம் பெற்றது. 1968ஆம் ஆண்டு க.பொ.த சாதாரண பரீட்சைக்கு இப்பாடசாலையில் இருந்து தோற்றினர். 1979ஆம் ஆண்டு க.பொ.த. உயர்தரப் பிரிவு ஆரம்பிக்கப்பட்டது. 1994ஆம் ஆண்டு அ. கைலாயபிள்ளை அவர்களின் முன்னெடுப்பால் "கிளிநொச்சி இந்துக் கல்லூரி" என பெயர்பெற்றது.

சான்றுகள்
---------

1. ↑  "பாடசாலை வரலாறு". 2013-02-24 அன்று மூலம் பரணிடப்பட்டது. 2013-01-03 அன்று பார்க்கப்பட்டது.

வெளியிணைப்பு
------------

* அதிகாரப்பூர்வ இணையதளம் பரணிடப்பட்டது 2013-02-22 at the வந்தவழி இயந்திரம்
**அகாத்னா** (*Hagåtña*), முன்னதாக ஆங்கிலத்தில் **அகான** (*Agana*) மற்றும் எசுப்பானியத்தில் **அகன்ன** (*Agaña*) ஐக்கிய அமெரிக்க ஆட்புலமான குவாமின் தலைநகரமாகும். 18ஆம் நூற்றாண்டிலிருந்து இருபதாம் நூற்றாண்டு வரை, இது குவாமின் மக்கள்தொகை மிகுந்த இடமாக இருந்தது; ஆனால் தற்போது இது இரண்டாம் மிகக் குறைந்த பரப்பும் மக்கள்தொகையும் உள்ள சிற்றூராக உள்ளது. இருப்பினும் இது அரசின் ஆட்சிபீடமாக இருப்பதுடன் தீவின் முதன்மையான வணிக மாவட்டங்களில் ஒன்றாக விளங்குகின்றது.

புவியியல்
---------

அகாத்னா குவாமின் மேற்கு கடலோரத்தில் அகாத்ன ஆற்றங்கரையில் அமைந்துள்ளது. அமெரிக்க கணக்கெடுப்பு வாரியத்தின் தரவுகளின்படி இதன் பரப்பளவு 1 சதுர மைல் (2.6 கிமீ²) ஆகும். வடக்கில் அகான விரிகுடாக் கடற்கரையும் கிழக்கில் அகான ஆறும் அதன் நஞ்செய் நிலங்களும் தெற்கில் மலைச்சிகரமும் (இதன் மேலே அகான ஐய்ட்சு என்ற சிற்றூர் உள்ளது) எல்லைகளாக உள்ளன. பல மீயுயர் அலுவலகக் கட்டிடங்கள் சிற்றூரின் மையத்தில் உள்ளன. மேற்கு புறத்திலுள்ள **அனிகுவா** எனப்படும் நகர்ப்புறம் வதிவிட வட்டாரமாக உள்ளது. மற்றபல சிற்றூர்களைப் போலல்லாது அகாத்னவின் மையப்பகுதி வளாகங்களாக பிரிக்கப்பட்டுள்ளது; அங்காடிகளும் உணவகங்களும் அனைத்து வளாகங்களிலும் பரந்துள்ளன. மிகுந்த மக்கள் வாழும் மொங்மொங்-டொடோ-மைத், சினஜனா, அகான ஐய்ட்சு போன்ற சிற்றூர்கள் அகாத்னவைச் சூழ்ந்துள்ளன.

மேற்சான்றுகள்
-------------

1. ↑  2010 குவாம் புள்ளியியல் ஆண்டுநூல்PDF (4.3 மெகாபைட்டு), (பதிப். 2011)

வெளி இணைப்புகள்
---------------

|  |  |
| --- | --- |
|  | விக்கிப்பயணத்தில் ***Hagåtña*** என்ற இடத்திற்கான பயண வழிகாட்டி உள்ளது. |

விக்கிமீடியா பொதுவகத்தில்,  
 ***அகாத்னா***   
என்பதின் ஊடகங்கள் உள்ளன. 

* Guampedia, Guam's Online Encyclopedia Hagåtña Village
* Hagåtña Guam பரணிடப்பட்டது 2007-10-31 at the வந்தவழி இயந்திரம் at Guam Portal
* City of Hagåtña பரணிடப்பட்டது 2005-08-28 at the வந்தவழி இயந்திரம் - Government of Guam
* Virtual Hagåtña பரணிடப்பட்டது 2005-07-29 at the வந்தவழி இயந்திரம்
**நானாசாகேப் பருலேகர்** (*Nanasaheb Parulekar*) இந்தியாவைச் சேர்ந்த ஒரு பத்திரிக்கையாளர் ஆவார். நாராயண் பிகாச்சி பருலேகர் என்றும் இவர் அறியப்படுகிறார். 1897 ஆம் ஆண்டு செப்டம்பர் திங்கள் 20 ஆம் தேதியன்று பருலேகர் பிறந்தார். 1932 ஆம் ஆண்டு சனவரித் திங்களில் தொடங்கப்பட்ட மராத்தி நாளிதழான சகலின் நிறுவன ஆசிரியராகத் திகழ்ந்தார். பிரசு டிரசுட்டு ஆப் இந்தியா நிறுவனத்தின் தலைவராகவும் பதவி வகித்தார்.

இன்று, சகல் என்பது புனேவை தளமாகக் கொண்டு இயங்கும் சகல் ஊடகக் குழுமத்தின் முதன்மையான நாளிதழாகும். சகல் டைம்சு மற்றும் கோமண்டாக்கு உள்ளிட்ட செய்தித்தாள்களை இந்நிறுவனம் நடத்துகிறது. சகல் பத்திரிக்கை புனே மாவட்டத்தில் கிட்டத்தட்ட 300,000 பிரதிகளும் 
மகாராட்டிரா மாநிலத்தில் 1,000,000 பிரதிகளும் விற்பனையாகிறது.

இந்திய அரசாங்கம் பருலேகருக்கு குடிமக்கள் விருதான பத்மபூசண் விருதை வழங்கி சிறப்பித்துள்ளது. 1973 ஆம் ஆண்டு சனவரி மாதம் 8 ஆம் தேதியன்று நானாசாகேப் பருலேகர் காலமானார்.

தனிப்பட்ட வாழ்க்கை
------------------

பருலேகர் பிரெஞ்சுப் பெண்மணியான சாந்தா செனிவீவ் பொம்மரெட்டு என்பவரை மணந்து கொண்டார். பிரபலமான விலங்கு உரிமை ஆர்வலரான கிளாட் லிலா பருலேகர் இத்தம்பதியருக்குப் குழந்தையாவார்.

மேற்கோள்கள்
-----------

1. ↑  "Accessions List". 1976. 12 September 2022 அன்று பார்க்கப்பட்டது.
2. ↑  the birth centenary of founder editor of Marathi daily Sakal and former chairman of Press Trust of India.. Indian Express, 28 July 1998.
3. ↑  "Nanasaheb Parulekar, Biography". 2011-10-06 அன்று மூலம் பரணிடப்பட்டது. 2022-12-21 அன்று பார்க்கப்பட்டது.
4. ↑  *Sakaal Times* launched in Pune BS Reporter, *பிசினஸ் ஸ்டாண்டர்ட்*, Pune 7 May 2008.
5. ↑  "Padma Awards" (PDF). Ministry of Home Affairs, Government of India. 2015. 15 அக்டோபர் 2015 அன்று மூலம் (PDF) பரணிடப்பட்டது. 21 July 2015 அன்று பார்க்கப்பட்டது.
6. ↑  Nanasaheb Parulekar *Media credibility*, by S. K. Aggarwal. Mittal Publications, 1989. ISBN 81-7099-157-9. *p. 228*.
7. ↑  "Noted animal rights activist Claude Lila Parulekar passes away". *The Hindu*. 13 September 2016. .
**ராணி துர்காவதி** (அக்டோபர் 5, 1524 - ஜூன் 24, 1564) அன்றைய கோண்ட்வானா தேசத்தை (இன்றைய மத்தியப் பிரதேசம்) ஆண்டவர். கோண்ட்வானாவை ஆண்ட தல்பத் ஷா 1548 ஆம் வருடம் இறந்த பிறகு, அவரது சிறு குழந்தை பீர் நாராயண் ஆட்சிக்கு அமர்த்தப்பட்டார். ராணி துர்காவதி, தனது மகனுக்குத் துணையாக 1548 முதல் 1564 வரை பதினாறு வருடங்கள் மிகவும் சாமர்த்தியத்துடன் ஆட்சியை நடத்தினார். ஆனால், 1564 ஆம் வருடம் முகலாய மன்னர் அக்பரின் படையெடுப்பிற்குப் பலியாகி விட்டது கோண்ட்வானா நாடு. அக்பர், தனது தளபதி அஸஃப் கானை கோண்ட்வானா நாட்டுக்கு அதிபதியாக்கினார். படையெடுத்து வரும் முகலாய வீரர்களுக்கு எதிராக ராணி துர்காவதி தனது படை வீரர்களை வழி நடத்திச் சென்றார். எத்தனையோ சாதுரியமாகப் போர் புரிந்தும், தனது தோல்வி நிச்சயம் என்பது ராணி துர்காவதிக்குத் தெரிய வந்தது. எதிரியின் கையால் சாவதைவிட தன் உயிரை மாய்த்துக் கொள்வதே மேல் என்ற முடிவுக்கு வந்த ராணி துர்காவதி, ஒரு கத்தியால் தன்னைத் தானே குத்திக் கொண்டு இறந்தார்..

இதையும் பார்க்க‌
----------------

* ‎ராணி சென்னம்மா
* ‎ஜல்காரி பாய்
* ‎ராணி அவந்திபாய்
* ராணி லட்சுமிபாய்

வெளி இணைப்புகள்
---------------

* ராணி துர்காவதி பரணிடப்பட்டது 2008-12-01 at the வந்தவழி இயந்திரம்
* "Great women of India", URL accessed 08/31/06

மேற்கோள்கள்
-----------

1. ↑  "ராணி துர்காவதி". 2009-03-10 அன்று மூலம் பரணிடப்பட்டது. 2009-06-05 அன்று பார்க்கப்பட்டது.
**அகாவுனா** *(Akauna)* இந்தியாவின் பீகார் மாநிலம் பாட்னா மாவட்டம் மசாவுரி தொகுதியில் அமைந்துள்ள ஒரு கிராமம் ஆகும்.

மக்கள் தொகை
-----------

அகாவுனாவில் மொத்தம் 216 வீடுகள் உள்ளன. அகாவுனா கிராமத்தின் மக்கள் தொகை 993 ஆகும். 2011 ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பின்படி.இதில் 527 ஆண்கள் மற்றும் 466 பெண்கள் இருந்தனர்.
0 முதல் 6 வயது வரையிலான குழந்தைகளின் எண்ணிக்கை 172 ஆகும், கிராமத்தின் மொத்த மக்கள் தொகையில் இந்த எண்ணிக்கை 17.32% ஆகும். அகாவுனா கிராமத்தின் சராசரி பாலின விகிதம் 884 ஆகும், இது பீகார் மாநில சராசரியான 918 என்ற எண்ணிக்கையை விட குறைவாகும். மக்கள் தொகை கணக்கெடுப்பின்படி குழந்தைகளின் பாலின விகிதம் 997 ஆகும், இது பீகார் மாநிலத்தின் சராசரியான 935 என்பதை விட அதிகமாகும்.

கல்வி
-----

பீகாருடன் ஒப்பிடும்போது அகாவுனா கிராமத்தின் கல்வியறிவு விகிதம் குறைவாகும். 2011 ஆம் ஆண்டு மேர்கொள்ளப்பட்ட மக்கள் தொகை கணக்கெடுப்பின்படி அகாவுனா கிராமத்தின் கல்வியறிவு விகிதம் 59.20% ஆக இருந்தது. பீகார் மாநிலத்தின் கல்வியறிவு சதவீதம் 61.80% ஆக இருந்தது. இத்தொகையில் ஆண்களின் கல்வியறிவு 68.18% ஆகவும், பெண்களின் கல்வியறிவு 48.82% ஆகவும் இருந்தது.

வருமான ஆதாரங்கள்
----------------

அகாவுனாவின் மொத்த மக்கள்தொகையில், 560 பேர் வேலை சார்ந்த நடவடிக்கைகளில் ஈடுபட்டனர். இந்த தொழிலாளர்களில், 51.96% பேர் தங்கள் வேலையை ஆறு மாதங்களுக்கும் மேலாக நீடித்ததாக விவரித்தனர். 48.04% பேர் தங்கள் வேலையில் ஆறு மாதங்களுக்கும் குறைவாக நீடித்ததாக விவரித்தனர். மொத்த தொழிலாளர்களில், 207 பேர் விவசாயத் தொழிலாளர்கள் ஆவர்.

மேற்கோள்கள்
-----------

1. 1 2 3 4  "Akauna Village Population - Masaurhi - Patna, Bihar".
**ராணி நாரா** (Ranee Narah பிறப்பு: அக்டோபர் 31, 1965) ஓர் இந்திய அரசியல்வாதி மற்றும் அசாம் மாநிலங்களவை உறுப்பினர் ஆவார்.இவர் இந்திய தேசிய காங்கிரசில் உறுப்பினராக உள்ளார்.

பின்னணி
-------

இவர் குவகாத்தி பல்கலைக்கழகத்தில் பட்டம் பெற்றவர் ஆவார்.  இவர் அசாம் மாநில அணியின் தலைவராக தொழில்முறை துடுப்படடம் விளையாடினார்.   இவர் பாரத் நாராவை மணந்தார். 

2006 ஆம் ஆண்டில் இந்தியத் துடுப்பாட்டக் கட்டுப்பாட்டு வாரியத்துடன் இணைக்கும் வரை நாரா இந்திய மகளிர்துடுப்பாட்ட சங்கத்தின் தலைவராக இருந்துள்ளார்.  இவர் பி.சி.சி.ஐ மகளிர் குழுவில் உறுப்பினராக இருந்தார். நாரா, அசாம் கால்பந்து சங்கம் மற்றும் அசாம் துடுப்பாட்ட சங்கத்தின் துணைத் தலைவராகவும் பணியாற்றியுள்ளார்.

அரசியல் வாழ்க்கை
----------------

நாரா, தனது அரசியல் வாழ்க்கையை இந்திய தேசிய காங்கிரசுடன் 1995 இல் தொடங்கினார். இவர் பொதுச் செயலாளர், துணைத் தலைவர் மற்றும் அசாம் பிரதேச இளைஞர் காங்கிரசின் தலைவர் ஆகிய பதவிகளை அடுத்தடுத்து வகித்தார். 1998 ல் அசாமில் உள்ள லக்கிம்பூர் தொகுதியின் மக்களவை பிரதிநிதியாக நாரா இந்திய நாடாளுமன்றத்திற்குத் தேர்ந்தெடுக்கப்பட்டார்.  பின்னர் இவர் மக்களவை உறுப்பினராக மூன்று முறை பணியாற்றியுள்ளார்.  நாரா 2003 இல் இந்திய இளைஞர் காங்கிரஸின் தேசிய மன்றத்திற்குத் தேர்ந்தெடுக்கப்பட்டார்  இவர் 2009 இல் மக்களவையில் இந்திய தேசிய காங்கிரஸின் துணை தலைமை கொறடாவாக நியமிக்கப்பட்டார். 

நாரா 2012 ஆம் ஆண்டில் இந்திய மத்திய அமைச்சரவையில் பழங்குடியினர் விவகாரங்களுக்கான இராஜாங்க அமைச்சர் பதவியில் அமர்த்தப்பட்டார். 

21 மார்ச் 2016 அன்று, நாரா 85 ல் 47 வாக்குகளைப் பெற்று (குறைந்தபட்ச தேவை 38) மாநிலங்களவைக்குத் தேர்வானார்.

மேற்கோள்கள்
-----------

1. ↑  "Smt. Ranee Narah". Government of India. 28 October 2012 அன்று பார்க்கப்பட்டது.
2. 1 2  Rajamani 2000.
3. ↑  "Ex-cricketer clean bowls dissidence". *Hindustan Times*. 26 March 2009. 20 July 2012 அன்று மூலம் பரணிடப்பட்டது. 28 October 2012 அன்று பார்க்கப்பட்டது.
4. ↑  "Hereditary politics: Political families of India". இந்தியா டுடே. 12 April 2004. 27 October 2012 அன்று மூலம் பரணிடப்பட்டது. 28 October 2012 அன்று பார்க்கப்பட்டது.
5. ↑  "WCAI to be disbanded shortly". ESPN Cricinfo. 13 November 2006. 20 July 2012 அன்று மூலம் பரணிடப்பட்டது. 28 October 2012 அன்று பார்க்கப்பட்டது.
6. ↑  "Women footballers honoured". The Assam Tribune. 10 November 2008. 28 October 2012 அன்று மூலம் பரணிடப்பட்டது. 28 October 2012 அன்று பார்க்கப்பட்டது.
7. ↑  "Dynamo Triumph". Yahoo. 6 August 2012. 28 October 2012 அன்று மூலம் பரணிடப்பட்டது. 28 October 2012 அன்று பார்க்கப்பட்டது.
8. ↑  "Smt. Ranee Narah". Government of India. 27 October 2012 அன்று பார்க்கப்பட்டது.
9. ↑  "Smt. Ranee Narah". Government of India. 27 October 2012 அன்று பார்க்கப்பட்டது.
10. ↑  "Tribune News Service". The Tribune India. 17 July 2003. 28 October 2012 அன்று மூலம் பரணிடப்பட்டது. 28 October 2012 அன்று பார்க்கப்பட்டது.
11. ↑  "Ranee deputy whip of LS". The Assam Tribune. 25 November 2009. 27 October 2012 அன்று மூலம் பரணிடப்பட்டது. 28 October 2012 அன்று பார்க்கப்பட்டது.
12. ↑  "Sportsperson-turned-politician Narah gets ministerial berth". Zee News. 28 October 2012. 29 October 2012 அன்று மூலம் பரணிடப்பட்டது. 29 October 2012 அன்று பார்க்கப்பட்டது.
13. ↑
**நானாற்பது** என்பது தமிழில் சிற்றிலக்கியங்கள் என்றும், வடமொழியில் பிரபந்தங்கள் என்றும் வழங்கும் பாட்டியல் வகைகளுள் ஒன்றாகும். இதை, **நாற்பது** என்றும் சில நூல்கள் குறிப்பிடுகின்றன. காலம், இடம் பொருள் போன்றவை கருப்பொருளாக வர நாற்பது வெண்பாக்களால் அமைவது நானாற்பது என்னும் சிற்றிலக்கியம். எடுத்துக்காட்டாக, கார்காலத்தைக் கருப்பொருளாகக் கொண்ட கார்நாற்பது என்னும் நூல் காலம் சார்ந்த நானாற்பது. இதுபோல, போர்க்களம் பற்றிக் கூறும் களவழிநாற்பது இடம் சார்ந்தது. செய்வதற்கு இனிய பொருள்கள் பற்றிக் கூறும் இனியவை நாற்பது பொருள் சார்ந்தது.

குறிப்புகள்
-----------

1. ↑  இலக்கண விளக்கம் பொருளதிகாரம் - பாட்டியல், பாடல் 851

உசாத்துணைகள்
------------

* நவநீத நடனார், எஸ். கலியாண சுந்தரையரும் எஸ், ஜி. கணபதி ஐயரும் (பதிப்பாசிரியர்கள்), கலித்துறைப் பாட்டியல் என்னும் நவநீதப் பாட்டியல்
* கோபாலையர், தி. வே. (பதிப்பாசிரியர்), வைத்தியநாத தேசிகர் இயற்றிய இலக்கண விளக்கம் பொருளதிகாரம் - பாட்டியல், திருவையாறு.
* சுந்தரமூர்த்தி, கு. (பதிப்பாசிரியர்), முத்துவீரியம் பரணிடப்பட்டது 2010-07-16 at the வந்தவழி இயந்திரம்

இவற்றையும் பார்க்கவும்
----------------------

* சிற்றிலக்கிய வகை
* பாட்டியல்
**தாரா கோவிந்த் சப்ரே** (*Tara Govind Sapre*)(1919-1981) என்பவர் இந்திய அரசியல்வாதியும் மகாராட்டிராவினை சேர்ந்தவரும் ஆவார். இவர் இந்தியத் தேசிய காங்கிரசு கட்சியின் சார்பில் நான்காவது மக்களவையில் வடகிழக்கு மும்பை மக்களவை தொகுதியினை பிரதிநிதித்துவப்படுத்தினார்.

ஆரம்ப கால வாழ்க்கை
------------------

ஆர். பி. கோவிந்த் ரகுநாத் பார்வேயின் மகளாக, தாரா பம்பாய் மாகாணம் புனேயில் 9 மே 1919-ல் பிறந்தார். இவர்பெர்குசன் கல்லூரியில் பயின்று இளங்கலைப் பட்டம் பெற்றார்.

பணி
---

தாரா அகில இந்திய மகளிர் மாநாட்டில் உறுப்பினராக இருந்தார். இந்தியத் தேசிய காங்கிரசின் அரசியல்வாதியும் பம்பாய் வடகிழக்கு நாடாளுமன்ற உறுப்பினருமான தனது சகோதரர் எஸ். ஜி.பார்வேக்காகவும் இவர் பிரச்சாரம் செய்தார். 1967-ல் பார்வேயின் திடீர் மரணம் காரணமாக இடைத்தேர்தல் நடைபெற்றது. இதில் தாரா போட்டியிட்டார். அதே நேரத்தில் முந்தைய தேர்தலில் இரண்டாவது இடத்தைப் பிடித்த வி. கே. கிருஷ்ண மேனன் சுயேட்சையாகப் போட்டியிட்டார். இவர் கேரளாவைச் சேர்ந்தவர் என்பதால், "வெளிமாநிலத்தவர்" என்பதற்காக சிவசேனா இவரது தேர்வை கடுமையாக எதிர்த்தது. இத்தேர்தலில் சப்ரே 156,313 வாக்குகளைப் பெற்று, நான்காவது மக்களவை உறுப்பினரானார்.

தனிப்பட்ட வாழ்க்கை
------------------

தாரா 25 மே 1940-ல் கோவிந்த் விட்டல் சப்ரேவை மணந்தார். இவர்களுக்கு இரண்டு மகன்கள் மற்றும் ஒரு மகள் இருந்தனர். தாரா புனேவில் மாரடைப்பு காரணமாக 1981 ஜனவரி 14 அன்று இறந்தார்.

மேற்கோள்கள்
-----------

1. 1 2 3  "Members Bioprofile: Sapre, Shrimati Tara Govind". மக்களவை (இந்தியா). 28 November 2017 அன்று பார்க்கப்பட்டது.
2. ↑  Varma, Shanti Prasad; Narain, Iqbal; Bhambhri, Chandra Prakash (1968). *Fourth general election in India*. **1**. Orient Longmans. பக். 538. .
3. ↑  Shenoy, T V R (18 July 2012). "Pranabda and the burden of two past Presidents". Rediff.com. 28 November 2017 அன்று பார்க்கப்பட்டது.
4. ↑  "Details of Bye Elections from 1952 to 1995" (XLXS). Election Commission of India. 28 November 2017 அன்று பார்க்கப்பட்டது.
5. ↑   *Lok Sabha Debates*. Lok Sabha Secretariat. 1981. பக். 28. .
**டெல்டா 1000 தொடர்** *(Delta 1000 series)* என்பவை அமெரிக்காவைச் சேர்ந்த எரிந்தழியும் ஏவூகல அமைப்பு வகை ஏவூர்திகளாகும். இந்த ஏவூர்திகளைப் பயன்படுத்தி 1972 மற்றும் 1975 ஆண்டுகளுக்கு இடைப்பட்ட காலத்தில் எட்டு சுற்றுப்பாதை ஏவுதல்கள் நடைபெற்றன. டெல்டா குடும்ப வகை ஏவூர்திகளில் டெல்டா 1000 ஏவூர்தியும் ஒன்றாகும். நான்கு இலக்க எண் குறியீட்டைப் பயன்படுத்தி இவ்வகையின் மாறுபட்ட வகைகள் வேறுபடுத்தி அறியப்படுகின்றன.

தோர் ஏவுகணையின் நீட்சிவடிவமான நீள் தொட்டி தோர் அமைப்பே, டெல்டா தொடரின் முதற்கட்டம் ஆகும். மாற்றுருக்கள் அனைத்திலும் இம்முதற் கட்ட அமைப்புடன் ஆற்றல் நிரப்ப உயர்த்திகள் இணைக்கப்படுகின்றன. மேலேற்றும் உந்துகைச் சக்தியை அதிகரிக்கும் விதமாக திண்ம ஏவூர்தி உந்துகலங்களான காசுடர்-2 ஆற்றல் நிரப்பிகள் 4, 6 அல்லது 9 என்ற எண்ணிக்கைகளில் இணைக்கப்பட்டன.

டெல்டா 1000 நேர் எட்டு என்ற புனைப்பெயராலும் அழைக்கப்படுகிறது. டெல்டா 1000 ஏவூர்தியின் இரண்டாம் கட்ட மாற்றுருக்கள் முதற்கட்ட ஏவூர்திகள் போலவே எட்டு அடி நீள விட்டத்தைக் கொண்டுள்ளதால் "நேர் எட்டு" என்ற புனைபெயர் வந்தது. முன்னதாக உருவாக்கப்பட்ட டெல்டா ஏவூர்தி வகை இரண்டாவது நிலைகளில் விட்டம் சிறிய அளவில் காணப்பட்டது. மாற்றுருக்களின் தன்மைகளுக்கு ஏற்ப இரண்டு வேறுபட்ட இரண்டாம் நிலை ஏவூர்திகள் பறக்கவிடப்பட்டன.

* டெல்டா எப் இரண்டாம் நிலை: இது ஏரோயெட் ஏயெ10-118எப் பொறி பொருத்தப்பட்ட ஏவூர்தி வகையாகும். எக்சுபுளோரர் 47,50 மற்றும் 51 ஆகிய விண்கலங்கள் இப்பொறியைப் பயன்படுத்தி ஏவப்பட்டன. ஆனிக் ஏ1 செயற்கைக் கோள் ஏவுதலுக்கே ஏரோயெட் பொறிகள் தயாரிக்கப்பட்டன. (தவறுதலாக டெல்டா 1000 தொடரில் xx1x என்று குறிக்கப்பட்டுள்ளது)
* டெல்டா – பி இரண்டாம் நிலை: இது புதிய டிஆர்டபிள்யூ டிஆர்-201 பொறி பொருத்தப்பட்ட ஏவூர்தி வகையாகும். 1973 மற்றும் 1975 ஆ ஆண்டு காலத்தில் இப்பொறியைப் பயன்படுத்தி இரண்டு ஏவுதல்கள் நிகழ்ந்தன.

பூமியின் தாழ்வட்டப் பாதைக்கு மேலே ஏவுதலுக்கான சில பறத்தல்களுக்கு மூன்றாம் நிலை ஏவூர்திகள் பயன்படுத்தப்பட்டன. இதற்காக தையோகால்-37டி அல்லது சிடார்-37இ வகைகள் உதவின. டெல்டா 1913 என்ற டெல்டா 1000 தொடர் ஏவூர்தியைப் பயன்படுத்தி 1973 ஆம் ஆண்டு சூன் 10 இல் எக்சுபுளோரர் 49 என்ற விண்கலம் நிலவின் சுற்றுப்பாதையில் நிறுத்தப்பட்டது.

கலிபோர்னியாவிலுள்ள வேண்டன்பெர்க் வான்படைத் தளத்தில் இருக்கும் விண்கல ஏவுவளாகம் 2டபிள்யூ வில் இருந்தும், கேப் கேனவெராலில் இருக்கும் விண்கல ஏவுவளாகம் 17பி இல் இருந்தும் டெல்டா 1000 ஏவூர்திகள் ஏவப்பட்டன. டெல்டா 1000 தொடரில் ஏவப்பட்ட எட்டு திட்டங்களும் வெற்றியில் முடிந்தன.

மேற்கோள்கள்
-----------

1. ↑  Kyle, Ed (9 April 2010). "Delta 1000 series". Space Launch Report.

* Wade, Mark. "Delta". Encyclopedia Astronautica. 2009-02-15 அன்று பார்க்கப்பட்டது.
* Krebs, Gunter. "Thor family". Gunter's Space Page. 2009-02-15 அன்று பார்க்கப்பட்டது.
1754இல் அகாடியா
**அகாடியா** (*Acadia*,பிரெஞ்சு மொழி: *Acadie*) வட அமெரிக்காவின் வடமேற்குப்பகுதியிலிருந்த புதிய பிரான்சின் குடியேற்றப் பகுதியாகும். இதில் கியூபெக்கின் கிழக்குப் பகுதி, கடல்சார் மாநிலங்கள், தற்கால மேய்ன் முதல் கென்னபெக் ஆறு வரையான பகுதிகள் அடங்கியிருந்தன. 17வது, 18வது நூற்றாண்டுகளில் அகாடியாவின் தென்கோடி குடியேற்றங்களாக கென்னபெக் ஆற்றங்கரையிலிருந்த நோர்ரிட்சுவொக்கும் பெனோப்சுகாட் ஆற்றின் இறுதியிலிருந்த காஸ்டீனும் இருந்தன. பிரான்சிய அரசின் வரையறுப்பின்படி இதன் எல்லைகள் அத்திலாந்திக்கு கடற்கரையில் 40வது வடக்கு நிலநேர்க்கோட்டு வளையத்திலிருந்து 46வது நிலநேர்கோட்டு வளையம் வரையானது. பின்னர் இப்பகுதி பிரித்தானிய குடியேற்றங்களாக ஆனது; பின்னர் கனடிய மாகாணங்களாகவும் அமெரிக்க மாநிலங்களாகவும் பிரிக்கப்பட்டது. அகாடியாவில் வாபானக்கி கூட்டமைப்பு மக்களும் பிரான்சிலிருந்து வந்த குடியேறிகளும் வாழ்ந்தனர். இவ்விரு இனத்தவர்களும் ஒருவருக்குள் திருமணம் புரிந்து கொண்டனர். இவர்கள் *மெதீசு* எனப்பட்டனர்.

மேற்சான்றுகள்
-------------

1. ↑  William Williamson. The history of the state of Maine. Vol. 2. 1832. p. 27; p. 266 (La Corne declares such to Lawrence in 1750); p. 293
2. ↑  Griffiths, E. From Migrant to Acadian. McGill-Queen's University Press. 2005. p.61; John Reid. International Region of the Northeast. In Buckner, Campbell, and Frank (eds). The Acadiensis Reader: Volume One: Atlantic Canada Before Confederation. 1998. p. 40; Villebon, p. 121
[*தொடர்பிழந்த இணைப்பு*]
**மாவடி ஸ்ரீமாரி அம்பாள் தேவஸ்தானம்** இலங்கையில் கிளிநொச்சி மாவட்டம், கரைச்சி பிரதேச செயலர் பிரிவில் உள்ள இராமநாதபுரம் கிராமத்தில் அமைந்துள்ளது.

இவ்வாலயத்தின் மூலவராக ஸ்ரீமாரிஅம்பாள் விளங்குகிறார். விநாயகர், சுப்பிரமணியர், சந்தானகோபாலர், பைரவர், நவக்கிரக மூர்த்திகள், சண்டேஸ்வரி போன்ற தெய்வங்கள் பரிவார மூர்த்திகளாக உள்ளனர். கிழக்கு நோக்கியவாறு அமைந்துள்ள இவ்வாலயம் ஆகம முறையில் அமைந்த ஆலயமாகும். ஆலய உள்பிரகாரத்தில் பரிவார தெய்வங்களுக்கான சந்நிதிகள் அமைந்துள்ள அதே வேளை சனீஸ்வரருக்கு தனிச்சன்னதியும் அமைந்துள்ளது குறிப்பிடத்தக்கதாகும்.

மகோற்சவம்
---------

இவ்வாலய மகோற்சவம் ஆண்டுதோறும் வைகாசி மாதத்தில் வரும் பௌர்ணமி நாளைப் பத்தாவது நாள் தீர்த்த திருவிழாவாக கொண்ட பத்து நாட்களாகும். கொடியேற்றம், சப்பரம், தேர் மற்றும் தீர்த்த திருவிழாக்கள் இங்கு சிறப்பாக இடம்பெறும் திருவிழாக்களாகும். ஆலய வேட்டை திருவிழா அன்று வட்டக்கச்சி (சில்வா வீதி)ஐயனார் ஆலயத்திற்கு அம்பிகை எழுந்தருளி அங்கு வாழை வெட்டும் உற்சவம் இடம்பெறுவதும் குறிப்பிடத்தக்கது.
அதேவேளை ஆனி உத்தரத்தன்று ஆலயத்தில் பொங்கல் உற்சவமும் சிறப்பாக இடம்பெறும். அன்றையதினம்  வட்டக்கச்சி ஆறுமுகம் வீதி முருகன் ஆலயம் இராமநாதபுரம் வயலூர் முருகன் ஆலயம், புதுக்காடு ஐயனார் கோவில், போன்ற பல்வேறு ஆலயங்களிலிருந்து காவடிகள் (தூக்குக்காவடி,பால்க்காவடி, பன்னீர்க்காவடி,புஷ்பக்காவடி) எடுத்து வந்து பக்தர்கள் தங்கள் நேர்த்திக்கடன்களை நிறைவேற்றுவர்.

வெளி இணைப்புகள்
---------------

* இரணைமடு ஸ்ரீ கனகாம்பிகை அம்பாள் பெருங்கோவில் இணையத்தளத்தில் தொகுக்கப்பட்டுள்ள கரைச்சி பிரதேச செயலர் பிரிவிற்குட்பட்ட ஆலயங்களின் பட்டியல் பரணிடப்பட்டது 2010-08-04 at the வந்தவழி இயந்திரம்
* வட்டக்கச்சி நட்பு வட்டம்
[*தொடர்பிழந்த இணைப்பு*]
***டெலியோர்னிசு*** (*Deleornis*) என்பது ஆப்பிரிக்கத் தேன்சிட்டு ஆகும். இது பறவைகளின் நெக்டாரினிடே குடுபம்பத்தினை சார்ந்த ஒரு பேரினமாகும். இதன் சிற்றினங்கள் சில நேரங்களில் *ஆந்த்ரெப்ட்சுகளில்* சேர்க்கப்படுகின்றனர். இப்பேரினத்தின் கீழ் உள்ளச் சிற்றினங்கள்.

* பிரேசரின் தேன்சிட்டு, *டெலியோர்னிசு பரேசெரி*
* சாம்பல் தலை தேன்சிட்டு, *டெலியோர்னிசு ஆக்சில்லரிசு*

சாம்பல் தலை தேன்சிட்டு சில நேரங்களில் பரேசெரின் தேன்சிட்டின் துணையினமாகக் கருதப்படுகிறது.

தேன்சிட்டுக்கள் மிகச் சிறிய பழைய உலகப் பசாரென் பறவைகளின் ஒரு குழுவாகும். இவை பெரும்பாலும் மலர்த்தேனை உண்கின்றன. இருப்பினும் குஞ்சுகள் பூச்சிகளை உணவாக உண்ணும். சிறிய இறக்கைகளை வேகமாக அசைத்துப் பறக்கின்றன. பெரும்பாலான இனங்கள் ஓசனிச்சிட்டைப் போல வட்டமிடுவதன் மூலம் மலர்த்தேனை எடுத்துக் கொள்ளும். ஆனால் பொதுவாக பெரும்பாலான நேரங்களில் மலரில் அமர்ந்து உணவை எடுக்கின்றன.

மேற்கோள்கள்
-----------

1. ↑

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q669067
* விக்கியினங்கள்: Deleornis
* ADW: Deleornis
* BioLib: 197687
* BOLD: 118869
* GBIF: 7341050
* iNaturalist: 144395
* IRMNG: 1267921
* ITIS: 915768
* என்.சி.பி.ஐ: 570438

 |
**கிளிநொச்சி கந்தசுவாமி ஆலயம்** இலங்கையின் வட மாகாணத்திலே உள்ள கிளிநொச்சி மாவட்டத்தில் கிளிநொச்சி நகரில் யாழ்ப்பாணம் கண்டியை இணைக்கும் 1-9 (A-9) நெடுஞ்சாலையில் அமைந்த்துள்ளது. 

மேற்கு திசை நோக்கியுள்ள இவ்வாலயத்தில் மூலத்தானத்தில் வேல் பிரதிட்டை செய்யப்பட்டிருக்கிறது. பரிவார தெய்வங்களாக விநாயகர், நடராசர், தட்சணாமூர்த்தி, சமயகுரவர், வைரவர், நவக்கிரகமூர்த்திகள் போன்ற தெய்வங்கள் உள்ளனர். இவ்வாலய மகோற்சவம் ஆண்டு தோறும் ஆவணி மாதம் இடம்பெறும் அதேவேளை கந்த சஷ்டி இவ்வாலயத்தில் இடம்பெறும். இப்பிரதேச மக்களில் பலர் இவ்வாலயத்திலேயே விரதத்தினை அனுட்டிப்பர். கந்த சஷ்டி விரதத்தின் இறுதி நாளன்று இடம்பெறும் சூரன் போர் விழாவும் இடம்பெறுவதுடன் மறுநாள் பாரணை தினத்தன்று இரவு திருக்கலியாண உற்சவமும் இடம்பெறும்.

வெளி இணைப்புகள்
---------------

* அருச்சுனா தளத்தில் உள்ள 2005ம் ஆண்டு இடம்பெற்ற கிளிநொச்சி கந்தசுவாமி கோவில் தேர்திருவிழா புகைப்படங்கள்
[*தொடர்பிழந்த இணைப்பு*]
* இரணைமடு ஸ்ரீ கனகாம்பிகை அம்பாள் பெருங்கோவில் இணையத்தளத்தில் தொகுக்கப்பட்டுள்ள கரைச்சி பிரதேச செயலர் பிரிவிற்குட்பட்ட ஆலயங்களின் பட்டியல் பரணிடப்பட்டது 2010-08-04 at the வந்தவழி இயந்திரம்
**மணலில் வார்த்தல்** அல்லது **மணல் அச்சில் வார்த்தல்** என்பது மணலினால் உருவாக்கப்பட்ட அச்சில் உலோகங்களை உருக்கி வார்ப்பதன் மூலம் பொருட்களை உருவாக்கும் செயல்முறையாகும். 70% இற்கும் அதிகமான உலோக வார்த்தல்கள், மணல் வார்த்தல் செயல்முறையினாலேயே உருவாக்கப்படுகின்றன. மணலில் வார்த்தல் ஒப்பிட்டளவில் மலிவானதும் உருக்கினை வார்த்தல் போன்ற கடும் வெப்ப வேலையில் பயன்படுத்தக்கூடிய முறையுமாகும். அச்சு உருவாக்கப் பயன்படும் மணலுடன் ஒட்டும் பொருட்கள் (பொதுவாக களி போன்றவை) கலக்கப்படுகின்றன, இக்கலவை வழக்கமாக நீரினாலோ அல்லது பிற பொருட்களினாலோ ஈரப்படுத்தப்படுகிறது, அச்சிற்குத் தேவையான வலிமையையும் நெகிழ்தன்மையையும் பெற மற்றையப் பொருட்களும் கலக்கப்படுகின்றன.

அடிப்படை செயல்முறை
------------------

1. மாதிரி வடிவத்தை மணலில் பதிப்பதன் மூலம் அச்சு உருவாக்கப்படுகிறது.
2. மாதிரி உருவை மணல் அச்சிலிருந்து நீக்கல்.
3. வார்க்கப்படும் உலோகம் வழிந்தோடுவதற்கான வாயில் அமைத்தல்.
4. அச்சினுள் திரவநிலையில் உலோகத்தை வார்த்தல்.
5. உலோகத்தை குளிர்மையடைய விடல்.
6. மணல் அச்சினை உடைத்து வார்க்கப்பட்ட பொருளை எடுத்தல்.

பாகங்கள்
--------

1. மாதிரியுரு
2. அச்சுப்பொட்டி
3. உள்ளகம்
4. குளிர்விப்பான்

#### மாதிரியுரு

உள்ளகத்துடன் காணப்படும் மணல் அச்சின் மேல், கீழ் பாகங்கள். இங்கு உள்ளகம் அச்சின் கீழ்ப்பகுதியில் வைக்கப்பட்டுள்ளது.
பொறியியலாளரால் அல்லது வடிவமைப்பாளரால் வழங்கப்பட்ட வடிவமைப்பிலிருந்து மாதிரியுருவினை 'மாதிரியுரு உருவாக்குனர்' உருவாக்குவார். இது மரம், உலோகம் அல்லது பொலிஸ்டைரீன் போன்ற நெகிழியானால் ஆனதாக இருக்கும். உலோக வார்ப்பில் உலோகங்கள் கட்டியாகும் போது சுருங்குகின்றன. இது சிலவேளை குளிர்ச்சியடைகையின் சரிசமனற்ற தன்மையினால் சீராக இராது. எனவே மாதிரியுரு முடிவுப்பொருளை விட சற்றுப்பெரிதாக இருத்தல் வேண்டும், இது 'சுருக்க வரம்பு' எனப்படுகிறது.
**டெல்லா ஹைடன் "மாவ்" ரானே** (*Della Hayden "Maw" Raney*) (ஜனவரி 10, 1912 - அக்டோபர் 23, 1987) இராணுவ செவிலியர் படையில் ஒரு அமெரிக்க செவிலியர் ஆவார். இரண்டாம் உலகப் போரில் பணிக்கு அறிக்கை செய்த முதல் ஆப்பிரிக்க அமெரிக்க செவிலியர் ஆவார். இவரே தலைமை செவிலியராக நியமிக்கப்பட்ட முதல் நபரும் ஆவார்.  1944 ஆம் ஆண்டில், இவர் கேப்டனாக பதவி உயர்வு பெற்ற இராணுவ விமானப்படையுடன் இணைந்த முதல் கறுப்பின செவிலியர் ஆனார், பின்னர் 1946 ஆம் ஆண்டில்  பதவி உயர்வு பெற்றார். ரானே 1978 ஆம் ஆண்டில் இராணுவத்தில் இருந்து ஓய்வு பெற்றார்.

டெல்லா எச். ரானே ஜனவரி 10, 1912 அன்று வர்ஜீனியாவின் சஃபோல்க்கில் பிறந்தார்.  இவர் 1937 இல் லிங்கன் ஹாஸ்பிடல் ஸ்கூல் ஆஃப் நர்சிங்கில் பட்டம் பெற்றார்  லிங்கனில், இவர் ஒரு அறுவை சிகிச்சை மேற்பார்வையாளராக பணிபுரிந்தார், மேலும் இராணுவத்தில் சேருவதற்கு முன்பு, வர்ஜீனியாவின் நோர்போக் சமூக மருத்துவமனை மற்றும் வின்ஸ்டன்-சேலத்தில் உள்ள கேபி ரெனால்ட்ஸ் மருத்துவமனையிலும் பணிபுரிந்தார்.

ஏப்ரல் 1941 இல், ரானே இராணுவப் பணிக்கு அறிக்கை செய்தார் மற்றும் இரண்டாம் உலகப் போரில் இராணுவ செவிலியர் கார்ப்ஸில் பணியாற்றிய முதல் ஆப்பிரிக்க அமெரிக்க செவிலியர் ஆவார். ரானே, இரண்டாவது லெப்டினன்டாக நியமிக்கப்பட்டார், முதலில் ஃபோர்ட் பிராக்கில் நிறுத்தப்பட்டார், அங்கு இவர் செவிலியர் மேற்பார்வையாளராக பணியாற்றினார்.  அடுத்த ஆண்டு, இவர் டஸ்கேஜி இராணுவ விமான கள நிலைய மருத்துவமனைக்கு மாற்றப்பட்டார்.  அங்கு தலைமை செவிலியராக பணிபுரிந்து 1944 ஆம் ஆண்டில் கேப்டனாக பதவி உயர்வு பெற்றார். 1944 இல், அவர் ஹுவாச்சுகா கோட்டைக்கு மாற்றப்பட்டார். அந்த நேரத்தில், அந்த பதவியைப் பெற்ற மற்றும் இராணுவ விமானப் படையில் பணிபுரிந்த ஒரே கறுப்பினப் பெண் இவரே ஆவார். 1946 ஆம் ஆண்டில், இவர் கேம்ப் பீலில் இருந்து டெர்மினல் விடுப்பில் இருந்தார், அங்கு இவர் தலைமை செவிலியராக பணிபுரிந்தார். அந்த ஆண்டு ரானே படைத்தலைவர் பதவிக்கு உயர்த்தப்பட்டார். அமெரிக்க இராணுவத்தில் மேஜர் பதவியைப் பெற்ற முதல் கறுப்பின செவிலியரும் இவரே ஆவார். 1950 களில், இவர் பெர்சி ஜோன்ஸ் இராணுவ மருத்துவ மருத்துவமனையில் நியமிக்கப்பட்டார். 1978 ஆம் ஆண்டில் ஓய்வு பெறும் வரை இராணுவத்தில் பணியாற்றினார்.

1978 ஆம் ஆண்டில் டஸ்கேஜி விமானப்படையினரால் இவர் தனது சேவைக்காக கௌரவிக்கப்பட்டார். சக வீரர்கள் அவளை "மாவ் ரானே" என்று அழைத்தனர்.  அக்டோபர் 23, 1987 அன்று ரானே இறந்தார். டஸ்கேஜி ஏர்மேன் மற்றும் நேஷனல் பிளாக் செவிலியர் சங்கம் 2012 இல் அவரது பெயரில் கல்வி உதவித்தொகை ஒன்றை உருவாக்கியது.

மேற்கோள்கள்
-----------

1. ↑  "Negro Nurses". *National Negro Health News* **12** (2): 7. April 1944. .
2. ↑  "Della Hayden Raney (Jackson)". *Army Women's Foundation* (ஆங்கிலம்). 2020-05-17 அன்று பார்க்கப்பட்டது.
3. ↑  "Maj. Della H. Raney". *African Americans in the U.S. Army* (ஆங்கிலம்). 2020-05-17 அன்று பார்க்கப்பட்டது.
4. ↑  "Tuskegee Airmen Support staff in the 1940s was 15 to 19,000". *FRIENDS OF TUSKEGEE AIRMEN NATIONAL HISTORIC SITE* (ஆங்கிலம்). 2020-05-17 அன்று மூலம் பரணிடப்பட்டது. 2020-05-17 அன்று பார்க்கப்பட்டது.
5. 1 2 3   (in en) *Tuskegee in Philadelphia: Rising to the Challenge*. .
**டெல்டா 2000 தொடர்** *(Delta 2000 series)* என்பவை அமெரிக்காவைச் சேர்ந்த எரிந்தழியும் ஏவூகல அமைப்பு வகை ஏவூர்திகளாகும். இந்த ஏவூர்திகளைப் பயன்படுத்தி 1974 மற்றும் 1981 ஆண்டுகளுக்கு இடைப்பட்ட காலத்தில் நாற்பத்தி நான்கு சுற்றுப்பாதை ஏவுதல்கள் நடைபெற்றன. டெல்டா குடும்ப வகை ஏவூர்திகளில் டெல்டா 2000 ஏவூர்தியும் ஒன்றாகும். நான்கு இலக்க எண் குறியீட்டைப் பயன்படுத்தி இவ்வகையின் மாறுபட்ட வகைகள் வேறுபடுத்தி அறியப்படுகின்றன.

டெல்டா 1000, டெல்டா 2000 மற்றும் டெல்டா 3000 தொடர் ஏவுகல அமைப்புகள் நாசாவின் அப்போலோ திட்ட ஏவூர்திகளுக்கு முதல் மற்றும் இரண்டாம் கட்ட நிலைகளில் தேவையான அளவுக்குப் பயன்படுத்தப்பட்டன.

தோர் ஏவுகணையின் நீட்சிவடிவமான நீள் தொட்டி தோர் அமைப்பே, டெல்டா தொடரின் முதற்கட்டம் ஆகும். இவ்வடிவத்திலிருந்த தொடக்கக்கால எம்.பி-3-III பொறியானது இராக்கெட்டைன் ஆர்.எசு-27 என்ற பொறி பொருத்தப்பட்டு இயக்கப்பட்டது. அமெரிக்க ஏவுகல வாகனமான சாட்டன் 1பி இல் சிற்சில மாற்றங்களுடன் பயன்படுத்தப்பட்ட எச்-1 பொறியே ஆர்.எசு-27 என்று மறு அடையாளமிடப்பட்டது. மேலேற்றும் உந்துகைச் சக்தியை அதிகரிக்கும் விதமாக திண்ம ஏவூர்தி உந்துகலங்களான காசுடர்-2 ஆற்றல் நிரப்பிகள் 3 அல்லது 9 எண்ணிக்கையில் இதனுடன் இணைக்கப்பட்டன. டெல்டா பி இரண்டாம் கட்டத்தில், அமெரிக்காவின் தி.ஆர்.டபிள்யூ நிறுவனத்தின் பொறியான தி.ஆர்.201 பொறி பயன்படுத்தப்பட்டது. நிலையான உந்துகை வெளியீட்டிற்காக கட்டமைக்கப்பட்ட நிலவுக்கூடு சரிவுப்பொறியே தி.ஆர்.201 பொறியாகும். உயர் மட்டங்கள் அடைவதை இலக்காகக் கொண்ட மூன்றுகட்ட கட்டமைப்பு தேவைப்படும் ஏவுதல்களில் தையோகால் சிடார்-37டி அல்லது 37-இ ஏவுப் பொறிகளைப் பயன்படுத்தின.

கலிபோர்னியாவிலுள்ள வேண்டன்பெர்க் வான்படைத் தளத்தில் இருக்கும் விண்கல ஏவுவளாகம் 2டபிள்யூ வில் இருந்தும் கேப்கானவெரால் ஏவு வளாகம் 17 இன் இரண்டு ஏவுதளங்களில் இருந்தும் டெல்டா 2000 ஏவுகல அமைப்பு வகைகள் ஏவப்பட்டன. ஏவப்பட்ட நாற்பத்தி நான்கு ஏவுதல்களில் நாற்பத்தி மூன்று வெற்றிகரமாக ஏவப்பட்டன. 1974 ஆம் ஆண்டு சனவரி 19 இல் ஏவப்பட்ட முதலாவது ஏவல்தான் தோல்வியில் முடிந்த ஏவுதலாகும். இம்முயற்சியில் சிகைநெட் 2ஏ என்ற செயற்கைக்கோள் ஒரு பயனற்ற சுற்றுப்பாதையில் நிலைநிறுத்தப்பட்டது.ஒரு மின்னணு தொகுப்பு சுற்றுப் பலகையில் ஏற்பட்ட ஒரு குறுக்குச்சுற்றால் (இரண்டாம் நிலையில்) உயர்நிலைகள் விடுவிக்கப்பட்டன. செயற்கைக்கோளும் நிலையற்ற தாழ் சுற்றுப்பாதைக்குள் (96 x 3,406 km x 37.6 பாகை) செலுத்தப்பட்டதால் அது விரைவாக சிதைவுற்றது. தொடர்ந்து மேற்கொள்லப்பட்ட விசாரனையின் முடிவில், மின்சுற்றுப் பலகையில் தரக்குறைவான பூச்சு பூசப்பட்டதுதான் காரணமென்று தெரிவிக்கப்பட்டது.

மேற்கோள்கள்
-----------

1. ↑  Kyle, Ed (9 April 2010). "Delta 2000 series - Extended Long Tank Delta". Space Launch Report. 7 June 2012 அன்று பார்க்கப்பட்டது.

* Wade, Mark. "Delta". Encyclopedia Astronautica. 2009-02-15 அன்று பார்க்கப்பட்டது.
* Krebs, Gunter. "Thor family". Gunter's Space Page. 2009-02-15 அன்று பார்க்கப்பட்டது.
சங்க காலத்திலிருந்து புகழ்பெற்று விளங்கும் கொடும்பாளூரில் (தற்போதைய புதுக்கோட்டை மாவட்டம்) மூவர் கோவிலுக்கு சற்று தொலைவே மேற்கே கண்மாய்க் கரையில் அமைந்துள்ளது.

அமைவிடம்
--------

இக்கோயில் இடங்கழி நாயனார் கோயிலிலிருந்து வடக்கில் செல்லும் வழியில் அமைந்துள்ளது.

அடியார் தொண்டு
--------------

இடங்கழி நாயனார் பல சிவன் கோயில்களை எழுப்பி சிவ வழிபாட்டினைப் போற்றியவர். சிவனடியாருக்காக நெல் திருடியவரைத் தண்டிக்காமல் நெற்களஞ்சியத்தைத் திறந்துவைத்த மன்னர் குலத்தைச் சேர்ந்தவரான இவர் நாட்டில் இருந்த சிவனடியார் ஒருவர் சிவனுக்கு மகேசுவர பூசையைத் தொடர்ந்து செய்து வந்தார். ஒரு நிலையில் பொருள் இல்லாமல் போகவே, இடங்கழி நாயனாரின் அரண்மனைக்குள் புகுந்து நெல் மூட்டைகளைத் திருடினார். காரணத்தை அறிந்த மன்னர் இடங்கழியார் அந்த சிவனடியாரை விடுதலை செய்ததோடு தன் நெற்களஞ்சியத்தைத் திறந்துவிட்டு, கொள்ளையடித்துச் செல்ல முரசு அடித்து நாட்டு மக்களுக்குத் தெரிவித்தார். சிவனடியார்கள் நெல்லைக் கொண்டு செல்வதைக் கண்டு மகிழ்ந்தார்.

வரலாறு
------

இக்கோவிலின் எழுந்தருளியுள்ள இறைவனின் நாமம் முதுகுன்றம் உடையார் என்பதாகும். இக்கோவிலை மகிமலாய இருக்கவேள் என்கிற பராந்தக குஞ்சரமல்லன் எனும் சிற்றரசன் கி பி 921 ஆம் ஆண்டு கட்டினான். எனவே இந்தகோவிலும் தஞ்சை பெரிய கோவிலைப் போல 1000 ஆண்டு பழமையான வரலாறு கொண்ட கோவிலாகும். இக்கோவில் முழுக்க சோழர் கால கட்டிக்கலையே பின்பற்றப்பட்டுள்ளது.

நடை திறந்திருக்கும் நேரம்
-------------------------

இக்கோயில் காலை 10.00 மணி முதல் 11.00 மணி வரை வழிபாட்டிற்காகத் திறந்துவைக்கப்பட்டிருக்கும்.

மேற்கோள்கள்
-----------

1. ↑  வரலாற்றுச் சுவடுகளின் சின்னம் கொடும்பாளூர், தினமணி, 28 சூன் 2020
2. ↑  கள்வனுக்கும் கருணை காட்டிய இடங்கழி நாயனார் திருக்கோயில், தினமணி, 27 அக்டோபர் 2017
3. ↑  அருள்மிகு முசுகுந்தேஸ்வரர் திருக்கோயில், கொடும்பாளூர்
முசி ஆறு 1895-ல் முசி ஆறு:2010
**முசி ஆறு,** கிருஷ்ணா ஆற்றின் துணை ஆறாகும். இந்தியாவின் ஆந்திரப்பிரதேச மாநிலத்தில் உள்ளது. இது அம்மாநிலத்தின் ஹைதிராபாத் நகர் வழியாகச் சென்று அந்நகரத்தை பழைய நகரம், புதிய நகரம் என இரண்டாகப் பிரிக்கிறது. இவ்வாற்றில் *ஹிமாயட் சாகர்* மற்றும் *ஓஸ்மான் சாகர்* என்ற இரு அணைகள் கட்டப்பட்டு ஹைதிராபாத் நகருக்கான குடிநீர் ஆதாரமாக விளங்குகிறது.

நதி மூலம்
---------

இந்த ஆறு அனந்தகிரி மலையில் உற்பத்தியாகிறது. இது ஹைதிராபாத்திற்கு தெற்கே உள்ள விக்ராபாத் , ரங்கா ரெட்டி மாவட்டத்தில் உள்ளது. இந்த ஆறு 240 கிலோமீட்டர் தூரம் கடந்ததும் கிருஷ்ணா நதியில் இணைகிறது. 1908-ல் இந்நதியில் வெள்ளப்பெருக்கு ஏற்பட்டது..வெள்ளப்பெருக்கைத் தடுக்கவே *ஹிமாயட் சாகர்* மற்றும் *ஓஸ்மான் சாகர்* என்ற ஏரிகள் அமைக்கப்பட்டன.

பாலங்களும் சாலைகளும்
--------------------

இந்நதியின் மேல் பல பாலங்கள் உள்ளன. இதில் *புராண புல்* (old bridge) என்ற பாலம் பழமையானது ஆகும். இது 1579 -ல் கட்டப்பட்டது. உயர் நீதிமன்றம் அருகே *நயா புல்* (new bridge) உள்ளது.

 **முசி ஆற்றின் மேல் இருப்புப் பாதை பாலம்**

ஆற்றங்கரையிலுள்ள முக்கிய இடங்கள்
--------------------------------

* ஆந்திரப்பிரதேச உயர் நீதிமன்றம்.
* சாலர் ஜுங் அருங்காட்சியகம்.
* மாநில மைய நூலகம்
* ஒஸ்மானியா பொது மருத்துவமனை
* மஹாத்மா காந்தி பேருந்து நிலையம்.
* நகரக் கல்லூரி.

மேற்கோள்கள்
-----------

1. ↑  Murali, D. "Floods proved a blessing in disguise". *The Hindu*. Archived from the original on மே 14, 2006.. பார்த்த நாள்: July 17, 2012.
2. ↑  Shahid, Sajjad (30 September 2012). "Sitamber: the harbinger of torment". *The Times of India*. Archived from the original on 9 ஆகஸ்ட் 2013.. பார்த்த நாள்: 30 September 2012.
3. ↑  Ifthekhar, J.S (28 September 2012). "Remembering the deluge of 1908". *The Hindu*.. பார்த்த நாள்: 30 September 2012.
**அன்னை தெரசா நினைவு ஆதரவற்ற பெண்கள் திருமண உதவித்திட்டம்**, என்பது தமிழ்நாட்டின் ஆதரவற்ற ஏழைப் பெண்களின் திருமண உதவிக்கான திட்டமாகும். இத்திட்டத்திற்கு அன்னை தெரேசா நினைவாக, பெயரிடப்பட்டு தமிழக அரசால் நடைமுறைப்படுத்தப்பட்டுவருகிறது. 

இத்திட்டத்தில் தாய், தந்தை இல்லாத பெண்ணிற்கு மட்டும் திருமண உதவி தொகை வழங்கப்படும். ஒரு குடும்பத்தில் ஒரு பெண்ணுக்கு மட்டும் இந்த உதவித்தொகை வழங்கப்படும். பெண்ணின் வயது 18 முடிந்திருக்க வேண்டும். குடும்ப ஆண்டு வருமான வரம்பு இல்லை.

உதவித்தொகைக்கான விண்ணப்பத்துடன் பெண்ணின் திருமண அழைப்பிதழ், சட்ட மன்ற உறுப்பினர் அல்லது நாடாளுமன்ற உறுப்பினரிடமிருந்து ஆதரவற்றோர் சான்று பெற்று வழங்கவேண்டும். அல்லது தாய் தந்தையரின் இறப்பு சான்றிதழையும் வழங்கலாம். பள்ளி அல்லது கல்லூரி அல்லது பாலிடெக்னிக் மாற்றுச் சான்றிதழ் மற்றும் மதிப்பெண் பட்டியல் நகல் ஆகியவைகளை இணைத்து, திருமணத்திற்கு 40 நாட்களுக்கு முன்னர் திருமண உதவித்தொகைக்கான விண்ணப்பத்தை தங்கள் வாழும் பகுதியின் மாநகராட்சி ஆணையர் அல்லது நகராட்சி ஆணையர் அல்லது ஊராட்சி ஒன்றிய ஆணையர் அல்லது மாவட்ட சமூகநல அலுவலர் அலுவலகத்திற்கு அனுப்பவேண்டும்.

திருமண உதவித் தொகையும், தகுதிகளும்
----------------------------------

* **திட்டம் 1**: கல்வித் தகுதி ஏதுமில்லை. இவர்களுக்கு மின்னணு பரிமாற்ற சேவை மூலமாக ரூபாய் 25,000 தொகை, தாலிக்கு 8 கிராம் தங்க நாணயம் வழகப்படும்.

* **திட்டம் 2**: பட்டதாரிகள் எனில் கல்லூரியிலோ அல்லது தொலை தூரக்கல்வி மூலமோ அல்லது அரசால் அங்கீகரிக்கப்பட்ட திறந்தவெளி பல்கலைக் கழகங்களிலோ படித்து தேர்ச்சி பெற்றிருக்க வேண்டும். பட்டயப் படிப்பு (Diploma Holders) எனில் தமிழக அரசின் தொழில்நுட்ப கல்வி இயக்குனரகத்தால் அங்கீகரிக்கப்பட்ட கல்வி நிறுவனங்களில் படித்து தேர்ச்சி பெற்றிருத்தல் வேண்டும். இவர்களுக்கு மின்னணு பரிமாற்ற சேவை மூலமாக ரூபாய் 50,000 தொகை மற்றும் 8 கிராம் தங்க நாணயம் வழங்கப்படும்.

மேற்கோள்கள்
-----------

1. ↑  "ஏழைப்பெண்களின் அரசு நிதியுதவித் திட்டம்". *கட்டுரை*. விகாஸ்பீடியா. 12 மே 2019 அன்று பார்க்கப்பட்டது.
2. ↑  ருக்மணி (12 மே 2019). "யாரும் இங்கே ஆதரவற்றவர்கள் அல்ல". *கட்டுரை*. இந்து தமிழ். 12 மே 2019 அன்று பார்க்கப்பட்டது.

வெளி இணைப்புகள்
---------------

ஆதரவற்ற பெண்களுக்கான அரசு திருமண நிதியுதவித்திட்டம்.- A- z தகவல்கள்
முசுந்தி கல்வெட்டு. இடது பகுதியில் வட்டெழுத்து எழுத்துக்களும் (பழைய மலையாளம்), வலது பகுதியில் அரபு எழுத்துக்களும் உள்ளன **முசுந்தி பள்ளி** ( மலையாளம் : മുച്ചുന്തിപ്പള്ളി, *Muchundi Mosque, Muccunti Palli, முன்னர் Muchiyan/Machinde/Muchandi Palli*  ) என்பது இந்திய மாநிலமான கேரள மாநிலத்தின் கோழிக்கோடு நகரின் குட்டிச்சிறாவில் அமைந்துள்ள ஒரு பள்ளிவாசல் ஆகும். குட்டிச்சிறா என்பது கோழிக்கோடு நகரில் இடைக்கால முஸ்லீம் குடியிருப்பாகும். இது மிஸ்கல் பள்ளிவாசல், குட்டிச்சிறா குளம் மற்றும் குட்டிச்சிறா ஜும்ஆ மசூதி ஆகியவற்றிற்கு தெற்கே அமைந்துள்ளது. இந்த பள்ளிவாசலில் ஜும்ஆ தொழுகையை நடத்துவதில்லை - வெள்ளிக்கிழமை சிறப்பு நண்பகல் சேவையில், போதிய நேரமுள்ள வயது வந்த, ஆண், முஸ்லிம்கள் அனைவரும் கலந்து கொள்ள வேண்டிய கட்டாயம் உள்ளது. 

தற்போதைய இந்த பள்ளிவாசலின் அமைப்பானது கேரள கட்டிடக்கலை பாணியில், மினார்கள், குவிமாடங்கள் அல்லது வளைவுகள் இல்லாமல் கட்டப்பட்டுள்ளது. பள்ளிவாசலின் விதானத்தில் குர்ஆன் வசனங்களின் விரிவாக எழுதப்பட்டுள்ளன. அதன் பக்கத்தில் பூச் செதுக்கல்களால் அழகூட்டபட்டுள்ளது. 

முசுந்தி பள்ளிவாசலில் கி.பி 13 ஆம் நூற்றாண்டய பழங் கல்வெட்டு உள்ளது.  கேரள முஸ்லிம்களுக்கு இந்து மன்னரான (கோழிகோட்டின் சாமுத்திரிகள்) பள்ளிவாசலுக்கு இடம் வழங்கிய ஓரே ஆவணப் பதிவு இந்த கல்வெட்டு ஆகும்.

குறிப்புகள்
-----------

1. ↑  Madras High Court (Muthala Kandi Katturi Koya Molla vs Palli Veetil Abu Baker on 16 July 1912) Equivalent citations: 17 Ind Cas 386 Author: S Aiyar Bench: S Aiyar, S Aiyar
2. ↑  Narayanan, M. G. S, 'The Zamorin's Gift to the Muccunti Mosque' in *Cultural Symbiosis in Kerala*, Thiruvananthapuram: Kerala Historical Society, 1972.
3. 1 2  M. G. S. Narayanan. "Kozhikkodinte Katha". Malayalam/Essays. Mathrubhumi Books. Second Edition (2017) ISBN 978-81-8267-114-0
4. ↑  Kerala Tourism Kuttichira (Calicut)
5. ↑  Sakkeer Hussian. E. M. (2016) "ADVENT OF ISLAM IN KERALA AND SOCIAL HARMONY AS REFLECTED IN MANUSCRIPTS" Centre for Manuscriptology Sree Sankaracharya University of Sanskrit (Kerala)
6. ↑  *Proceedings - Indian History Congress*, 59th Session Patiala. Indian History Congress (1999) pp. 396 - 402
**அலெக்சாந்திரியா நூலகம்** ( **Royal Library of Alexandria** அல்லது **Ancient Library of Alexandria)** என்பது பழங்காலத்தில் எகிப்தின், அலெக்சாந்திரியாவில் இருந்த ஒரு நூலகமாகும். இது பழங்காலத்தின் மிகப்பெரிய மற்றும் மிக முக்கியமான நூலகமாக இருந்தது. இது கலைகளின் ஒன்பது தெய்வங்களான, முஸைகளுக்கு அர்ப்பணிக்கப்பட்டது. இது தாலமிக் வம்சத்தின் ஆதரவின் கீழ் செழித்தோங்கியது கி.மு மூன்றாம் நூற்றாண்டில் அமைக்கப்பட்ட இந்த நூலகமானது கி.மு 30 ஆம் நூற்றாண்டில் எகிப்தை உரோமானியர்கள் கைப்பற்றும் வரை சிறப்பாகச் செயல்பட்டது. இந்த விரிவுரைகள், கூட்டங்கள் ஆகியவற்றுக்கு ஒரு முக்கிய மையமாக இருந்தது. இந்த நூலகமானது அலெக்ஸாண்ட்ரியாவின் மியூசியம் என்றழைக்கப்படும் ஒரு பெரிய ஆராய்ச்சி நிறுவனத்தின் ஒரு பகுதியாக இருந்தது, அங்கு பழங்காலத்தின் மிக பிரபலமான சிந்தனையாளர்கள் பலர் ஆய்வுகள் செய்தனர். 

இந்த நூலகம் மாசிடோனியாவின் தளபதியும் அலெக்சாந்தரின் வாரிசான முதலாம் தாலமி சோத்தர் என்பவரால் உருவாக்கப்பட்டது. பெரும்பாலான புத்தகங்கள் பாபிரஸ் காகித சுருள்களாக வைக்கப்பட்டிருந்தன. இங்கிருந்த நூல்களின் தோராய எண்ணிக்கையானது 40,000 முதல் 400,000 வரை இருந்திருக்கலாம் என்று கருதப்படுகிறது.

இந்த நூலகத்தில் உள்ள நூல்கள் தீக்கிரையாக்கப்பட்டு அழிவுக்கு உள்ளாயின. அதன் அழிவானது கலாச்சார அறிவு இழப்புக்கான ஒரு சின்னமாக மாறியது. அதன் அழிவுக்கு பொறுப்பு யார், அது எப்போது ஏற்பட்டது என்பதற்கான தகவல்கள் வேறுபடுகின்றன; உண்மையில் நூலகம் பல ஆண்டுகளில் பல தீச்சம்பவங்களால் பாதிக்கப்பட்டிருக்கலாம். அலெக்சாந்திரியா நூலகத்தின் பகுதியளவு அல்லது முழுமையான அழிவுக்கான சாத்தியமான சந்தர்ப்பமாக கி.மு. 48 இல் ஜூலியஸ் சீசரின் இராணுவத்தால் மற்றும் கி.பி 270 இல் ஆரேலியனின் தாக்குதல் ஆகியவற்றால் ஏற்பட்டிருக்கலாம்

பிரதான நூலகம் அழிக்கப்பட்ட பிறகு, நகரத்தின் மற்றொரு பகுதியில் செராபௌம் என்றழைக்கப்பட்ட கோவிலில் அறிஞர்கள் "மாற்று நூலகத்தை" பயன்படுத்தினர். எகிப்தை முஸ்லீம்கள் வெற்றி கொண்ட காலமான கி.பி. 642 இல் (அல்லது அதற்குப் பிறகு) நூலகம் இறுதியாக அழிக்கப்பட்டிருக்கலாம்.

மேற்கோள்கள்
-----------

1. ↑  Murray, S. A. (2009).
2. ↑  Murray, S. (2009).
**அன்னை தெரசா கலை மற்றும் அறிவியல் கல்லூரி** (*Annai Therasa College of Arts and Science*) என்பது இந்தியாவில், தமிழ்நாட்டில் செங்கல்பட்டு மாவட்டத்தில் உள்ள ஓர் இருபாலர் பயிலும் கல்லூரி ஆகும். இக்கல்லூரி திருக்கழுக்குன்றம் அருகே மங்கலம் எனும் ஊரில் அமைந்துள்ளது.

விளக்கம்
--------

அன்னை தெரசா கலை மற்றும் அறிவியல் கல்லூரி 1997ஆம் ஆண்டில் தொடங்கப்பட்ட கல்லூரியாகும். இது இருபாலர் பயிலும் கல்லூரி ஆகும். இக்கல்லூரியினை திருக்கழுக்குன்றம் கல்வி ஆராய்ச்சி மற்றும் பயிற்சி மையம் அறக்கட்டளை நிர்வகிக்கிறது. இந்தக் கல்லூரிக்கு தமிழ்நாடு அரசு (G.O.M.S.No.389/ 1997) ஒப்புதல் அளித்துள்ளது. சென்னைப் பல்கலைக்கழகத்துடன் (A1 / GJ / 97-3067) இணைக்கப்பட்டுள்ளது. புது தில்லியிலுள்ள பல்கலைக்கழக மானியக் குழு அங்கீகாரமும், சென்னையிலுள்ள சென்னைப் பல்கலைக்கழக இணைவும் பெற்றுள்ளது.

துறைகள்
-------

* கணினி பயன்பாடு
* தமிழ்
* ஆங்கிலம்
* கணினி அறிவியல்
* வேதியியல்
* உயிர்வேதியியல்
* வணிகவியல்
* வணிகவியல் மற்றும் கணினி பயன்பாடு

பயிற்றுவிக்கப்படும் பாடங்கள்
----------------------------

### இளநிலை

* கணினி பயன்பாடு
* தமிழ்
* ஆங்கிலம்
* கணினி அறிவியல்
* வேதியியல்
* உயிர்வேதியியல்
* வணிகவியல்
* வணிகவியல் மற்றும் கணினி பயன்பாடு

### முதுநிலை

* ஆங்கிலம்
* வணிகவியல்

விளையாட்டு
----------

* மட்டைப்பந்து
* கைப்பந்து
* கபடி
* கோ-கோ
* கேரம்
* சதுரங்கம்
* ஷாட் புட்
* பூப்பந்து

மேற்கோள்கள்
-----------

1. ↑  "ATASC - Annai Theresa Arts And Science College". *youth4work.com* (ஆங்கிலம்). 2021-07-13 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2021-07-13 அன்று மூலம் பரணிடப்பட்டது. 2021-07-13 அன்று பார்க்கப்பட்டது.
3. ↑
4. ↑
**நேரி** என்னும் சங்ககால ஊர் இக்காலத்தில் சபரி என மருவியுள்ளது. 

காப்பியாற்றுக் காப்பியனார் என்னும் புலவர் விறலியரை அழைத்துக்கொண்டு களங்காய்க்கண்ணி நார்முடிச்சேரல் என்னும் சேர மன்னனிடம் செல்வதாக ஒரு பாடலில் குறிப்பிட்டுள்ளார். அப்போது அவன் நேரி என்னும் ஊரில் இருந்தான். அந்த ஊர் நீர் சலசலக்கும் சிலம்பாற்றுப் பகுதியில் இருந்தது. நீர் இமிழ் சிலம்பின் நேரி இப்போதுள்ள ஐயப்பன் கோயில் சங்ககாலத்தில் அயிரைமலை என்னும் பெயருடன் திகழ்ந்தது. இங்குச் சிலம்பாறு ஓடுகிறது. இங்குச் சங்ககாலத்தில் இருந்த ஊர்தான் நேரி. 

நேரிமலையைக் கபிலர் "பாடுசால் நெடுவரை" எனக் குறிப்பிடுகிறார். பெருமை மிக்க ஊர் என்றும், பாடப்படுதலைக் கொண்ட ஊர் என்றும் இந்தத் தொடர் பொருள் தரும். சேர மன்னன் செல்வக்கடுங்கோ வாழியாதனைக் கபிலர் "நேரிப்பொருநன்" என்று குறிப்பிடுகிறார். நேரிமலையைப் போரிட்டு வென்றான் என்றும், நேரிமலையில் ஆடிப்பாடிக் களித்து வாழ்ந்து வந்தான் என்றும் இத்தொடருக்கு விளக்கம் காணமுடியும்.

அடிக்குறிப்பு
-------------

1. ↑  நேரியோன் – பதிற்றுப்பத்து 40-20
2. ↑  (பொரு = போரிடு, பொருந் = பொருநர் போல் ஆடிப்பாடு)
3. ↑  பாடுசால் நெடுவரைக் கல் உயர் நேரிப் பொருநன் – பதிற்றுப்பத்து 67-22
**வெங்கெர் தொகுப்புவினை** *(Wenker synthesis)* பீட்டா அமினோ ஆல்ககாலை கந்தக அமிலத்தின் உதவியால் அசிரிடினாக மாற்றும் ஒரு கரிம வேதியியல் வினையாகும்.

வெங்கெர் தொகுப்புவினைவெங்கெர் தொகுப்புவினை
அசிரிடின் தொகுப்பு வினை இரண்டு படிநிலைகளில் நிகழ்கிறது. உயர் வெப்பநிலையில் (250°செல்சியசு) எத்தனாலமைன் கந்தக அமிலத்துடன் வினைபுரிவது முதல் படிநிலையாகும். இவ்வினையில் சல்பேட்டு மோனோ எசுத்தர் உருவாகிறது. இவ்வுப்பு சோடியம் ஐதராக்சைடுடன் வினைபுரிந்து அசிரிடின் உருவாவது இரண்டாவது படிநிலையாகும். காரமானது இப்படிநிலையில் ஓர் அமீன் புரோட்டானை செயல்படுத்தி சல்பேட்டு குழுவை இடமாற்றம் செய்கிறது. குறைவான வெப்பநிலையில் (140-180 °செல்சியசு) முழுமையடாத எரிதலால் இடைநிலை வேதிப்பொருட்களின் உற்பத்தி அதிகரிக்கிறது.

எப்பாக்சைடின் வளைய ஆக்டீனுடன் அமோனியா வினைபுரிவதால் கிடைக்கும் டிரான்சு 2-அமினோவளைய ஆக்டனாலைப் பயன்படுத்தி வெங்கெர் தொகுப்புவினை நிகழ்கிறது. இறுதியில், வளைய ஆக்டீனிமைன் (வெங்கெர் அசிரிடின் விளைபொருள்) வளைய ஆக்டனோன் ( ஆஃப்மான் நீக்க விளைபொருள்) ஆகியனவற்றின் கலவையைக் இவ்வினை கொடுக்கிறது 

9-அசாபைசைக்ளோ[6.1.0]நோனேன் தொகுப்புவினை9-அசாபைசைக்ளோ[6.1.0]நோனேன் தொகுப்புவினை.

மேற்கோள்கள்
-----------

1. ↑  *A Modification of Wenker's Method of Preparing Ethyleneimine* Philip A. Leighton, William A. Perkins, and Melvin L. Renquist J. Am. Chem. Soc.; **1947**; 69(6) pp 1540–40. (எஆசு:10.1021/ja01198a512)
2. ↑  *Chemistry of Ethylenimine. VII. Cycloöctenimine or 9-Azabicyclo[6.1.0]nonane* D. V. Kashelikar, Paul E. Fanta J. Am. Chem. Soc.; **1960**; 82(18); 4927–30. (எஆசு:10.1021/ja01503a044)
**வெசுட்டன் விண்வீழ்கல்** (*Weston meteorite*) என்பது 1807 ஆம் ஆண்டு திசம்பர் மாதம் 14 இல், ஐக்கிய அமெரிக்க மாநிலங்களுள் ஒன்றான கனெடிகட்டில் உள்ள வெசுட்டன் நகரில் பூமியில் விழுந்த விண்வீழ்கல்லின் பெயராகும்.

வரலாறு
------

கனெடிகட்டில் உள்ள வெசுட்டன் நகரில் 1807 ஆம் ஆண்டு திசம்பர் மாதம் 14 ஆம் நாளில் தோராயமாக காலை 6.30 மணியளவில் ஒரு விண்வீழ்கல் விழுந்தது. இவ்விண்வீழ்கல் விழுந்ததைப் பலர் பார்த்துள்ளனர் என்பதோடு அச்சமயத்தில் இருந்த செய்தித்தாள்களுக்கும் தகவல் கொடுத்துள்ளனர். அப்பகுதியில் ஒலித்த மூன்று வெடியொலிகளும் குறைந்தபட்சம் ஆறு பகுதிகளில் விழுந்து காணப்பட்ட கற்சிதறல்களும் தான் இந்நிகழ்வுக்குக் கிடைத்துள்ள மிகப்பெரிய சாட்சியங்களாகும்.

சிதைவுக் களமும் பெயரிடலும்
--------------------------

விண்வீழ்கல் கற்சிதறல்கள் பூமியில் காணப்பட்ட இடம் சிதைவுக் களம் எனப்படுகிறது. இந்நிகழ்வின் பெரும்பாலான கற்சிதறல்கள் தற்பொழுது ஈசுட்டன் என்று அழைக்கப்படும் நகரில் காணப்பட்டன. குறிப்பாக அவை ஈசுட்டன் நீர்த்தேக்கத்திலும் அதைச்சுற்றி இருந்த இருப்பிடங்களிலும் காணப்பட்டன. தற்காலத்திய வெசுட்டன் நகரில் இச்சிதைவுகள் காணப்படவில்லை என்றாலும் ஈசுட்டன் நகரம் 1807 ஆம் ஆண்டில் வெசுட்டனின் ஒருபகுதியாக இருந்த காரணத்தினால் அவ்விண்வீழ்கல் வெசுட்டன் விண்வீழ்கல் என்ற பெயரைப் பெற்றது. இச்சிதறல்களின் எச்சம் ஈசுட்டனுக்கு அடுத்ததாக அந்நகருக்கு அருகிலுள்ள டிரம்பல் நகரில் காணப்பட்டன. விண்வீழ்கல்லின் பாறைச் சிதறல்கள் டிரம்பல் நகரின் தாசுவாப்
பிரிவில் சேகரித்து வைக்கப்பட்டன.

வரலாற்று, அறிவியல் முக்கியத்துவம்
---------------------------------

யேல் பல்கலைக்கழகப் பேராசிரியர்கள் பெஞ்சமின் சிலிமான், சேம்சு கிங்சிலி ஆகியோர் விண்வீழ்கல்லின் சிதறல்களைச் சேகரித்து ஆவணப்படுத்தி வேதியியல் முறைப்படி பகுத்தாய்ந்தனர். வெசுட்டன் விண்வீழ்கல் தான் பூமியில் விழுந்த முதல் விண்கல் என்ற அடிப்படையில் அதை அமெரிக்காவில் புதிய உலகத்திற்கான தொடக்கம் என்று ஆவணப்படுத்தியுள்ளனர். வெசுட்டன் விண்வீழ்கல்லின் பழமையான சிதறல்கள் அமெரிக்காவின் யேல் பல்கலைக்கழகத்தில் தொடர்ந்து பாதுகாக்கப்பட்டு வருகின்றன.

மேற்கோள்கள்
-----------

1. 1 2  "The Weston Meteorite (Yale Peabody Museum)".
2. 1 2 3 4  "The Weston Meteorite" (PDF).
3. ↑  "Peter Marmet Meteorite Collection".
**அன்னை பூமியிலிருந்து அமெரிக்கா வரை**, ப. தங்கம் எழுதிய, அமெரிக்காவிற்கு அவர் சென்ற பயணம் தொடர்பான நூலாகும்.  இந்நூல் தமிழக அரசின் சிறந்த பயண இலக்கியத்துக்கான விருதைப் பெற்றதாகும்.

அமைப்பு
-------

இந்நூலில் அமெரிக்காவில் தான் மேற்கொண்ட பயணத்தின்போது எதிர்கொண்ட அனுபவங்களை எழுதியுள்ளார். உலகிலேயே சிறப்பு மிக்க கார் கண்காட்சி, அமெரிக்காவில் தமிழ் சினிமா, கிறிஸ்துமஸ் அபூர்வ நகரம், காசி விசுவநாதர் ஆலயம், அமெரிக்காவில் காந்தியின் கை ராட்டை, பெருமைக்குரிய பெண்ணரசி சுதந்திரதேவி, நியூயார்க் பெயர்க்காரணம், வெள்ளை மாளிகை, விண்வெளி பயண அதிசயம், வரலாற்று காட்சி அரங்கம், உலகப் புகழ் பெற்ற ஓவியங்கள் உள்ளிட்ட பல தலைப்புகளில் தனது கண்ணோட்டத்தைப் பகிர்ந்துள்ளார்.

உசாத்துணை
---------

'அன்னை பூமியிலிருந்து அமெரிக்கா வரை', நூல், (2003; தங்கப்பதுமை பதிப்பகம், ஞானம் நகர், 6ஆவது தெரு மேற்கு, மாரியம்மன் கோயில், தஞ்சாவூர்)

மேற்கோள்கள்
-----------

1. ↑  "Connemara Public Library". 2016-03-04 அன்று மூலம் பரணிடப்பட்டது. 2015-10-03 அன்று பார்க்கப்பட்டது.
2. ↑  ஓவியம்: ஆலயங்களில் ஓவிய தரிசனம்!, தினமணி, மார்ச் 7, 2010